**Марков манастир**

**црква Светог Димитрија**

**историјат**

**(o1- o1а) која је ово црква?**

црква Светог Димитрија у Марковом манастиру

**(о2-о3) где се налази Марков манастир?**

Марков манастир налази се 15ак км јужно од Скопља, надомак села Сушица, на левој обали Маркове реке

**манастир је подигнут у непосредној близини престонице Царства и припадао је подручју Скопске митрополије**

**(о4) проучавање Марковог манастира?**

прошлост Марковог манастира са црквом Светог Димитрија истражује се од друге половине XIX века

најранији подаци о споменику и његовим ктиторима могу се пронаћи у белешкама и извештајима путописаца и љубитеља старина, који су обилазили српске манастире у Скопској Црној гори, тада још увек под турском влашћу

услови за теренска истраживања омогућена су тек у годинама по ослобођењу Скопља од Турака (1912)

**није било могуће сагледати живопис цркве Светог Димитрија у целини, јер је зона стојећих фигура у више наврата у периоду између 1869. и 1909. године прекривана по налогу Егзархије, бугарске црквене институције признате од османских власти, са циљем сакривања и уништавања материјалних трагова српске културе и прошлости у Повардарју**

цела прва зона живописа била је премазана масном бојом (чак и поједини ликови у олтару), а монументални бронзани полијелеј није се више могао видети у цркви

прилика за детаљније истраживање живописа и архитектуре уследила је 1923. када су по налогу Народног музеја у Београду у Марков манастир дошли Лазар Мирковић и Жарко Татић

резултат те плодоносне сарадње била је прва научна монографија о Марковом манастиру (1925), у којој је обрађена историја, архитектура и живопис манастира

**Марков манастир**

**црква Светог Димитрија**

**архитектура**

**(о5) шта се може рећи о архитектури Марковог манастира гледајући основу цркве?**

**ког архитектонског типа је ова грађевина?**

црква **је облика развијеног уписаног крста с куполом**, постављеном на 4 слободна ступца

на источној страни је апсида, изнутра полукружна, а споља петострана

**(о6-о7) особеност цркве на западној страни је кратка припрата која је одвојена од наоса само у горњој зони** - преградни зид између наоса и припрате носе три лука која почивају на 2 стуба и на тај начин припрата је у зони сокла, стојећих фигура и првој зони спојена са наосом у јединствен простор

од источног крака крста формиран је олтарски простор, али нема посебног травеја за олтар; ђаконикон је зидом одвојен од наоса; проскомидија и ђаконикон имају у источном зиду по једну полукружну нишу. купола је на пандантифима, тамбур је изнутра кружан, а споља осмостран. на угловима тамбура су колонете

**на средини припрате је слепа калота са пандантифима, чији је пречник једнак пречнику куполе наоса**;на бочним странама носе је попречни полуобличасти сводови. са спољне стране она је узидана у кубичну масу која има 4 забата.

**велика висина наоса даје знатне димензије унутрашњем простору**

**апсида Марковог манастира једна је од највиших у српској архитектури.**

**(о8-о9)** тип уписаног крста са куполом над слободним носачима, примењен у Марковом манастиру, сусреће се на великом броју цркава из XIV века

**две цркве, територијално и временски блиске Марковом манастиру имају исту концепцију припрате - Богородичина црква у Матеичу (1345‒1352) и Псача (пре 1355)**

тенденција ка просторном обједињењу наоса и припрате у старијим црквеним споменицима уочљива и у распореду њиховог живописа. примери из Матеича и Псаче послужили су као основа решењу из Марковог манастира, у којем је замисао о складу између унутрашњег простора храма и његове сликане декорације спроведена доследно и целовито

један од разлога за овакво просторно обликовање наоса и припрате могао је бити узрокован вишенаменском употребом западног дела цркве, која је била прописана богослужбеним правилима утврђеним манастирским типицима

**(1о) да ли су сви делови цркве из истог времена?**

припрата изграђена истовремено са наосом

**(11-13) на западу је, испред припрате, дозидан 1830. године отворен трем**

**касније је (у XIX веку?), уз источни део јужне стране цркве, накнадно била дозидана мања правоугаона просторија, можда крстионица, уклоњена после 1960.**

**Марков манастир**

**црква Светог Димитрија**

**фасаде**

**(14-35) на који начин су артикулисане фасаде цркве Марковог манастира?**

**пластика зида изведена је на византијски начин**

двојни прозори на јужном и северном делу трансепта; окулус изнад северног двојног прозора

две лезене на источној фасади чисто декоративног, а не конструктивног значаја

на апсиди полукружне и правоугаоне нише засведене стубовима и двојни прозор који лежи на мермерном кордонском венцу (апсида је са спољне стране украшена са 2 реда плитких ниша прекривених керамопластичном декорацијом)

црква је покривена оловом**; поткровни зупчасти венац**

северна и јужна фасада припрате – прозори зазидани зарад израде фресака

два портала, на западу и југу; западна фасада – полукружне нише

сваки пресек страна на тамбуру кубета – тричетвртни, кружни, стилизовани стубићи

**око целе цркве иде ниски кордонски венац од белог мермера**

**најглавнији ефекат на фасади цркве је полихромија**

црква је зидана наизменичним ређањем тесаника камена пешчара са 2 или више редова опеке, са соклом од камена; у горњим зонама фасада коришћена је понегде сига

зидање је изведено сигурно, блокови камена су добро клесани, опека је постављена у хоризонталним правилним линијама

у наизменичном слагању камена и опеке доследно је спроведен одређени систем

**полихромном ефекту фасада доприноси то што су редови опека између блокова камена бојени црвеном бојом, а њихове спојнице су прекриване тањим слојем светлијег малтера**

полихромији је такође доприносила и рашчлањеност зидних површина остварена помоћу пиластара, лукова, слепих ниша и отвора

пиластри тачно одговарају унутрашњој структури грађевине, наоса и припрате, а лукови који их спајају одговарају унутрашњој структури сводова и геометријски су беспрекорно изведени

геометријски орнаменти од опеке на апсиди – меандри, шавови, крстови, шаховска поља

**необичном конструкцијом сводова и керамопластичком декорацијом црква антиципира неке облике моравске архитектуре**

**(36-38) капители из унутрашњости цркве?**

**(39) манастирски комплекс?**

манастир је опкољен високим зидом, конацима у оквиру којих се налази стан за игумана, ћелије за монахе и просторије за госте и трпезаријом

**у самом манастирском комплексу из најстаријег времена потиче само једна грађевина. реч је о манастирској трпезарији, двоспратном здању позиционираном југозападно од цркве Светог Димитрија**

**према архитекстонским карактеристикама здања, а посебно на основу потписа Манише, који је траг о себи оставио и у цркви, закључено је да је трпезарија подигнута у другој половини XIV века, приближно исто време када и црква**

**Марков манастир**

**црква Светог Димитрија**

**фреске на западној фасади**

**(40-42) како изгледа западна фасада?**

западна фасада је данас мало видљива због изграђеног трема

портал је фланкиран слепим нишама и има довратнике правоугаоног пресека са прислоњеним колонетама на унутрашњим рубовима

**(43-44)** архитрав портала има рељефни украс рађен према украсу западног портала Дечана (низ медаљона са разним стилизованим цветовима)

**(45) живопис у лунети западног портала?**

**шта је овде представљено? шта се може закључити о посвети цркве?**

**објаснити повезаност представљених ликова.**

**(46-49) Свети Димитрије, патрон, јаше на коњу, са буздованом у руци**

на глави има мученички венац (стематогирион) у виду обруча са једним камарионом спреда

изглед и крој костима светог Димитрија источњачког је порекла

**(50-51) уз благослов Христа Емануила** шест анђела приноси венац Димитрију и наоружава га

**(52-53) северна страна лука?**

први анђео на северној половини у десној руци држи мученички венац, а у левој метални обруч за који сепретпоставља да је приказ најстарије светитељеве реликвије, прстена

уз овог анђела насликани су тоболац за стреле и црвена футрола из које извирује пола лука

**(54)** други анђео приноси калпак (подкапу) и грудни оклоп

трећи анђео у левој руци држи металне штитнике за ноге, а предмет у десној руци приказивао је неку врсту металног оружја са оштрицом

**(55) јужна половина лука?**

први анђео приноси Димитрију шлем и мач у корицама,док се овај испод припрема да му пружи штит троугаоног облика, на којем је мотив крста

пар металних рукавица тамно црвене боје налази се у левој руци трећег анђела, док у левој као и његов пандан на северној страни лука он држи вероватно мач

**(56-58) северно и јужно подножје лука?**

стојеће фигуре светог Нестора и Лупа

**ко су били свети Нестор и Луп?**

**свети мученик Луп беше слуга у светог Димитрија, војводе Солунског. када свети Димитрије би посечен од цара Максимијана, Луп умочи у крв мученикову скут своје хаљине и прстен свој. том хаљином и прстеном чињаше Луп многа чудеса у Солуну исцељујући људе од сваке муке и недуга. то сазнаде цар Максимијан, који се тада још бављаше у Солуну, па заповеди, да се Луп мучи и убије.**

**у време страдања светог Димитрија Мироточивог беше у Солуну неки младић Нестор, који се научи вери Христовој од самог Димитрија. у то време приреди христоборни цар Максимијан разне игре и увесељења за народ. а царев љубимац беше неки вандалин по имену Лије, голијатског раста и снаге. као царев гладијатор Лије изазиваше на мегдан сваки дан људе, и убијаше их. гледајући то ужасно увесељавање незнабожачко светом Нестору срце се параше од бола. и он се реши, да изађе сам на мегдан џиновскоме Лију. но претходно оде у тамницу светом Димитрију и потражи од њега благослов за то. Димитрије га благослови, прекрсти га знамењем крста на челу и на прсима, и прорече му: „Лија ћеш победити, али ћеш за Христа пострадати."**

**Марков манастир**

**црква Светог Димитрија**

**фреске на јужној фасади**

**(59-6о) како изгледају фреске у лунети јужног портала? шта је представљено и са којом идејом?**

живопис над јужним улазом у цркву Светог Димитрија у Марковом манастиру откривен је за време конзерваторско-рестаураторских радова током 1963‒1964. године

уклањањем накнадно призиданог параклиса уз јужни зид цркве, откривени су испод дебелог слоја малтера најпре портрети ктитора, а потом и остала декорација јужног улаза

изградњом лучне конструкције над јужним улазом непосредно по завршетку градње цркве, уобличен је коначни изглед јужне фасаде. сматра се да је накнадно додавање тог заштитног конструктивног елемента у виду стрехе учињено ради заштите ктитoрске композиције

**(61)** јужни улаз је обележен каменим оквиром без украса

**(62-68)** живопис око јужног портала састоји се од три целине, међусобно раздвојене црвеним бордурама

централни део обухвата представу патрона и фигуре Вукашина и Марка Мрњавчевића

у надвратној линети насликана је на плавој позадини попрсна **представа светог Димитрија Милостивог** као ратника у војној опреми (панцир, копље, мач и штит)

веома је мали број примера у којима је лик светог Димитрија означен као Елемон (милостиви)

њиме је означаван у византијској иконографији Христос, кадкада Богородица

**(69-71) фигура краља Марка над левим довратником, на црвеној позадини**

**десном руком придржава велики рог, боје светлог окера, окован металним обручевима на четири места**

**Ја, у Христа Бога благоверни краљ Марко саздах и пописах овај божанствени храм**

постојао је у Византији обичај да се на фасадама црква исписују ктиторске повеље и уз њих сликају ктитори

**(72-73) шта држи Марко у рукама? зашто? за кога се везује рог помазања? паралела.**

уместо жезла, које се уобичајено приказује, насликан је рог

Марко држи рог помазања који указује да је Марко "други Давид", миропозани владар на кога се излио дар светог Духа. атрибут се односи на Самуилов рог, којим је пророк миропомазао Давида, најмлађег сина Јесејевог (Прва књига Самуилова 16, 13)

према Библији уљем из рога били су миропомазани само владари оснивачи династија (Давид) или они који су кроз супарништво дошли до престола (Соломон, Јуј, Јоас)

док композиција у целини представља брижљиво осмишљен династички политички програм Мрњавчевића. смисао политичке поруке сагледава се свакако у контексту историјских прилика у средњовековној Србији после 1375. године

**Самуилов рог, једна од најважнијих старозаветних реликвија, у Цариграду, чувала се у задужбини Василија I, Nea Ekklesia и можда је имала одређену улогу у церемонијалу**

рог је и метафора снаге, моћи, просперитета и милости Божије над богоизабраним владарем, народом и црквом („рог хришћански“, „рог царски“, „рог православне вере“, „рог отаца наших“ итд.) у житијима, похвалама, црквеној поезији и другим српским писаним споменицима

**(74-77) фигура краља Вукашина над деснимм довратником, на црвеној позадини**

**Ја, у Христа Бога благоверни краљ Вукашин, ктитор овог Божијег храма и да онај који отуђи ...буде проклет**

**(78-85) горњи, лучни део нише**

Богородица Страсна са малим Христом у наручју и арханђел Гаврило

окружују их са десне стране цар Соломон и света Анастасија Фармаколитрија, а са леве цар Давид, свети Стефан Првомученик и света Катарина

**Давид и Соломон - укључени су у програм живописа над јужним улазом као пророци, али и као цареви.** у српској средини, Давид је омиљена праслика владара

држећи текстове који се односе на Благовести и најважније Богородичине празнике, њихови ликови су ту да допуне значење представе Богородице Страсне, односно да нагласе тренутак Оваплоћења и улогу Мајке Божије у икономији спасења

**као најчешће бирани узори идеалног хришћанског владара и градитеља храма, ликови Давида и Соломона имају и несумљиво идеолошко значење, посебно ако се има у виду да су распоређени над Марковим, односно Вукашиновим портретом**

**као заступници краља Марка пред Христом изабрани су и свети Стефан првомученик и света Катарина, заштитници владара**

Свети Стефан у апостолској иконографији ‒ хитону и химатиону

покровитељство светог Стефана над српским државама и владарима може се пратити од преднемањићог периода

**Анастасија Фармаколитрија, чувена исцелитељка лако се препознаје по свом атрибуту ‒ стакленој бочици.** међутим њена појава показује одступања од уобичајене иконографије светитељке

насликана је као властелинка, у хаљини са плаштом, док преко вела има венац са камарионом

повезаност култа свете Анастасије Фармаколитрије са Васкрсењем било је пресудно за укључивање ове светитељке у програм над јужним улазом. смештањем Анастасијиног лика изнад портерта краља Вукашина, учени саветодавци краља Марка креирали су ново решење, задржавши притом суштину значења светитељкиног култа програмска улога њеног лика односи се на молитвено заступништво и наду у васкрсење умрлог ктитора

**(86-94) фигуре насликане у потрбушјима и на челу лука**

у средишту потрбушја лука је медаљон са попрсјем арханђела, око кога су распоређена четири светачка лика ‒ два горња свети пустиножитељи, испод њих две свете жене. препознат једино свети Макарије. приликом смештања фигура на уске и дугачке лучне површине сликари су премашили стандардне пропорције, приказавши их као веома издужене и танке; такав изглед нарочито се уклапао у иконографију пустињака

**(95-102) упоредити ове портрете? да ли су приказане исте особе? шта то значи? како су одевени?**

**Свети Арханђели у Прилепу, око 1372. године**

непосредно после Маричке битке и смрти краља Вукашина, његов наследник краљ Марко имао је ктиторске активности у Прилепу, граду одакле је Вукашин започео свој успон на власт. Марко је поручио да се насликају његов и очев портрет на старом култном месту, цркви Св. арханђела изнад тзв. Вароши, старог дела Прилепа. са обе стране зап. улаза у цркву насликани су Вукашин и Марко са крстоликим жезлима и повељама. на Маркову главу, на северној страни, божанска рука ставља круну. **Марко је у белом сакосу - то је знак жалости после Маричке битке, па се фреска датује у време око 1372. године. византијска иконографска формула са црвеном позадином** (као у Љевишкој, Карану, Пећком Димитрију, Марковом манастиру).

Вукашин је мршав сед старац, јако оштећеног лица. носи куполасту круну с препендулијама, тамноцрвени (пурпурни) сакос украшен онаментима, широких рукава, укрштеног лороса, али само на левој страни. у десници је крст са две пречке, у левици развијен свитак. остали су трагови слова.

Марко је млад крупан човек (рођен између 1335 и 1340, што значи да тада има око 35 година), кратке густе браде, држи крст и свитак. отворена висока круна, препендулије, укрштен лорос, бели сакос, знак жалости (по Псеудо-Кодину, византијски цар носи бело одело ако му умре отац, син, мајка или жена).

основни тон Марковог инкарната је окер који у сенкама прелази у зелено, најсветлије површине наглашене су ситним белим линијама. скоро калиграфски потез. **изразита пластичност фигура.**

живопис над јужним улазом јединствена је програмска целина, која истиче легитимитет власти нове владарске династије

**будући да ктиторска композиција са моделом цркве већ постоји у храму, портретска целина на јужној фасади уобличена је као слика владарâ под благословом Христа, која садржи алузије на владарско миропомазање и јасну поруку о богоизабраним монарсима**

**као и у свим ранијим примерима портрети двојице владара, оца и сина распоређени су тако да актуелни монарх буде уз леви довратник, док је представа почившег владара сликана десно од улаза у цркве**

може се закључити да су ктитори Вукашин и Марко и да је већи део цркве био завршен за Вукашинова живота с обзиром на то да се његово име појављује на полијелеју.

различити иконографски и програмски аспекти композиције на јужној фасади

**иако тај однос не може до краја бити осветљен због недостатка извора, не треба изгубити из вида да Српска црква у постнемањићкој Србији своју пуну подршку званично поклања Лазару тек од времена патријарха Спиридона (1380)**

у недостатку дипломатичке грађе и других писаних извора о Марковој владавини фреске добијају вредност прворазредних извора

**тако је на ктиторским портретима у Светим Арханђелима у Призрену Марко исказао своје владарске претензије и амбиције, док се у цркви Светог Димитрија нарочитим програмом на јужној фасади цркве истиче легитимитет власти, по свему судећи настао као реакција на државно-црквени сабор у Пећи 1375., након чега политичко првенство у држави преузима кнез Лазар**

међутим, краљ Марко није успео да обезбеди наклоност Пећке патријаршије

**Марков манастир**

**црква Светог Димитрија**

**ктиторски натпис (јужни зид наоса)**

**(103) у програм око јужног улаза спада и ктиторски натпис над вратима са унутрашње стране**

о историји цркве може се сазнати и из натписа унутар цркве који казује о ктиторима и времену изградње

Бугари су уништили тај натпис, али су га старији истраживачи забележили

**Вољом Оца, благословом Сина и милошћу Светог духа обнови се и ослика овај свети и божанствени храм светога и великомученика Христова победоносца и мироточивог Димитрија с усрдношћу и поспешењем благовернога краља Вукашина с благоверном краљицом Јеленом и с многовољеним им и првородним сином, благоверним краљем Марком и Андреашем и Иванишем и Дмитром у лето 6885 (1376/1377); а овај манастир поче се градити 6853 (1344/1345) у дане благовернога цара Стефана и христољубивог краља Вукашина, а сврши се у дане благовернога и христољубивог краља Марка**.

ктитор *обнове* и осликавања цркве Светог Димитрија краљ Вукашин са породицом, међу чијим члановима се посебне ктиторске заслуге приписују првородном сину и наследнику, краљу Марку, који је довршио послове око изградње и осликавања храма 1376/1377.

оно што захтева додатни опрез приликом читања натписа јесте последња реченица у којој се каже да је градња манастира почела 1344/1345., у време цара Стефана Душана и краља Вукашина.

**скоро три деценије које према натпису деле почетак грађења и завршетак осликавања цркве чине се тешко прихватљивим ако се има у виду да је подизање цркава много већих димензија, као што су Дечани или Свети Арханђели код Призрена трајало мање од десет година**

**задужбина Мрњавчевића представља зрело решење које у себи обједињује бројна претходна достигнућа црквеног градитељства, због чега није могуће прихватити рано датовање за њену изградњу**

хоризонтални план у виду уклањања пуних зидова између наоса и припрате примењен је у неколико цркава из XIV века (Матеич, Псача, Марков манастир, Ново Брдо). будући да је замисао о обједињењу те две просторне целине најдоследније и са највише умећа остварена приликом обликовања унутрашњег простора цркве Светог Димитрија, разложно је претпоставити да је решење у Марковом манастиру најмлађе.

**складне пропорције и наглашена вертикалност, која се као општа тенденција јавља од средине XIV века (Лесново, Конче, Заум) добила је најразвијеније облике у цркви Светог Димитрија.**

на претпоставку да су царске задужбине у Призрену и Матеичу подигнуте пре задужбине Мрњавчевића указују и елементи њене фасадне артикулације, као што је хоризонтални кордонски венац ‒ веома сличан примеру са цркве Светих Арханђела

заједно са профилисаним угаоним пиластрима и полукружним нишама на западу, ови елементи са фасаде Марковог манастира постаће обавезан део репертоара моравских цркава

**темељна истраживања плана, структуре, начина зидања, типолошких и стилских карактеристика споменика показала су да је црква Светог Димитрија у целини изграђена у периоду од 1365. до 1371. године**

због тога се основаним сматра мишљење да су се услови за подизање овако репрезентативне задужбине стекли у време када је Вукашин добио краљевско достојанство (1365/1366), а да је градња завршена најкасније до његове смрти 1371.

**такође, тек од средине XIV века са сигурношћу може потврдити Вукашиново присуство у Прилепском крају**

нема сигурних сазнања како је надаље текло ширење Вукашинових територија, као ни његово уздизање на хијерархијској лествици власти све до крунисања 1365/1366., када је и „формално легализован његовог положај најутицајније особе у држави“

суверенитет савладарске власти посведочен је ктиторским портретима у Псачи (1365‒1371), где су уз чланове породице севастократора Влатка и кнеза Паскача насликани цар Урош и краљ Вукашин

проглашењем и крунисањем Вукашина за краља Срба и Грка и царевог савладара прекинута је двовековна власт светородне династије Немањића.

**у првој реченици се помиње храм, а у другој манастир**

архитектонском анализом утврђено је да није било фаза у грађењу, односно да је црква Светог Димитрија изведена као целина, каква и данас постоји

**дакле, краљ Вукашин је нову цркву изградио из темеља, или на темељима неког ранијег, могуће мањег храма, који је припадао манастирском комплексу, основаном 1344/1345 године**

каснија историја манастира - XIV и XV век – цвета духовни живот, затим долазе тешки дани под Турцима, где се односе књиге и свете мошти из манастира, Грци глобе манастир, Бугари у новије време бришу сваки траг српске историје у манастиру и премазују записе и слике српских владара и властеле

**дакле, манастир Св. Димитрија започео је да гради краљ Вукашин, а обновио га је, осликао и завршио његов син Марко 1376/1377. године. то сведочи недавно очишћени фреско натпис над јужним вратима у наосу, који су читали још Срећковић и јастребов.**

**(1о4-1о6) још један извор података - полијелеј**

Вукашин као краљ наручио је за изграђену цркву Светог Димитрија, дакле између 1365/1366 и 1371. године

бронзани полијелеј стајао у цркви све до друге половине XIX века

добар део 1905. пренет у Софију

један медаљон је сада у Народном музеју у Београду (медаљон са именом краља Вукашина, доспео је у збирку Народног музеја у Београду још 1871. као поклон Теофила, тадашњег игумана Марковог манастира), други у Истанбулу, а два у Софији. делови ланаца и медаљона у Археолошком музеју у Скопљу и у ризници Марковог манастира

**поред декоративних мотива, медаљони садрже име ктитора "краља Вукашина". у једном медаљону је и хералдички знак - представа двоглавог орла.**

**Марков манастир**

**црква Светог Димитрија**

**ктиторска композиција**

**(1о7-115) ктиторска композиција из припрате?**

ктиторска композиција налази се на северном зиду припрате

и овде је постојао слој малтера из XIX века – тада је црква била под јурисдикцијом бугарске цркве која је хтела да сакрије ктиторски портрет

Вукашин и Јелена који заједно држе модел храма и приносе га Светом Димитрију, кога анђео доводи у горњем сегменту, изнад Јелене

до Вукашина је насликан краљ Марко, а између њих, у сегменту неба, је Христос који благосиља

**фигуре чланова краљевске породице Мрњавчевић истакнуте су у односу на садржај који их окружује својим димензијама, што се посебно уочава по величини њихових нимбова**